**DEDDF RHEOLEIDDIO AC AROLYGU gOFAL CYMDEITHASOL (cYMRU) 2016**

**Cwestiynau cyffredin am sefydlogrwydd y farchnad ac arolygiaeth o’r farchnad**

1. **Beth ydy’r gofynion ar awdurdodau lleol o ran sefydlogrwydd y farchnad?**

Bydd gofyn i awdurdodau lleol gyhoeddi adroddiadau ar sefydlogrwydd y farchnad sy’n adolygu pa mor ddigonol ydy’r gofal a’r cymorth yn eu hardal ac mae rhaid i’r adroddiadau hyn ystyried asesiad o’r boblogaeth.

Y nod ydy darparu ciplun o’r sector ar gyfer awdurdodau lleol. Bydd hyn yn eu cynorthwyo i gynllunio a llunio gwasanaethau gan gynnwys gofal ar gyfer y dyfodol.

1. **Beth ydy’r gofynion ar Weinidogion Llywodraeth Cymru o ran sefydlogrwydd y farchnad?**

Bydd gofyn i Weinidogion Llywodraeth Cymru gyhoeddi adroddiad ar sefydlogrwydd y farchnad sy’n adolygu pa mor ddigonol ydy’r gofal a'r cymorth yng Nghymru, gan roi sylw i adroddiadau ar sefydlogrwydd y farchnad leol.

Y nod ydy canfod y bylchau yn narpariaeth y gwasanaeth ar draws Cymru, cynorthwyo i gynllunio ymlaen, darparu gwell arolygiaeth marchnad o ddarparwyr pwysig a datblygu hyder y cyhoedd yn sefydlogrwydd gwasanaethau gofal cymdeithasol.

1. **Beth ydy’r gofynion ar Weinidogion Llywodraeth Cymru o ran arolygiaeth   
   y farchnad?**

Bydd gofyn i Weinidogion Llywodraeth Cymru asesu cynaliadwyedd darparwyr gwasanaeth rheoledig sy’n cwrdd â’r meini prawf fydd yn y rheoliadau. Os canfyddir risg sylweddol, efallai bydd Gweinidogion Llywodraeth Cymru yn gofyn i’r darparwr gwasanaeth gynllunio ar gyfer lliniaru’r risg hwnnw neu adolygu’r busnes yn annibynnol.

Bydd rhaid i Weinidogion Llywodraeth Cymru hefyd roi gwybod i awdurdodau lleol os bydd darparwr gwasanaeth sy’n cwrdd â’r meini prawf yn debygol o fethu â darparu gwasanaeth rheoledig oherwydd bod ei fusnes wedi mynd i’r wal.

Yn dilyn methiant busnes darparwr gofal mewn ardal arbennig, mae gofyn i awdurdod lleol yr ardal honno, o dan Adran 189 o Ddeddf Gwasanaethau Cymdeithasol a Llesiant (Cymru) 2014, gwrdd ag anghenion gofal a chymorth pobl, lle roedd y darparwr hwnnw'n arfer eu diwallu.

Y nod ydy bod yn barod ar gyfer ac i osgoi methiant darparwyr gofal sylweddol yng Nghymru.